Document ID: /roh_data/filtered/fineweb-2-filterrobots_roh.jsonl.gz/45699

Il martgadant da peschs (31) era vegnì splattitschà il venderdi passà da la pressa dad in camiun da rument. El era siglì sez en l’auto pervi ch’el vuleva impedir che las autoritads destruissan ils peschs, ch’ellas avevan confiscà dal martgadant.
Per protestar cunter la mort da l’um e l’arbitrariadad da las autoritads èn sin quai idas millis da persunas en differentas citads marocanas sin las vias. Igl eran las demonstraziuns las pli grondas dapi onns en il pajais.
La chasa roiala dal Maroc ha annunzià in’examinaziun minuziusa da la disgrazia.
En il Maroc vegn ad avair lieu l’emna proxima l’inscunter mundial da clima.
RR novitads 15:00